O lamelo hananay

o lamelo hananay （小米起源）

Pakayni isowal to “lamelo” o lalengatan itiniay i kawas adihay ko kasasiroma a katinakoan a sowal, do^do ini i laeno; ira ko cecay a romi’ad, malalisan ci Nakaw, dengkini mado’eng, caenget ko tangila, tano kamayen ningra mingangiwngiw ko tangila, mangaiwngiw ko cecay masakimoloay, yato felet han nira a mifahekol. Ira ko pina a romi’ad, toya pifahekolan nira malengaw ko pina a rengos, ciheci sato, alaen ko cecay a palahekad, toyana to i, saadihay sato ko mimingay a masacecacecay, Ala han ni Nakaw ko cecay, cikciken a misaadihay, padpad hank o cecay, palahekad sa to cecay dangah a misaholo, malaemi ^edid to ko heci, nama cikcik to itiya, oya ^did emi i, ano nengnengen hato namacikcikay mansa ira ko kinacikcik a toris.

I’ayaw ko liteng na iraay ho ko maro’ay i ci Rangsan, kahofucan ni cilocidal, painien to manmaanan a sapaloma, pakafana’en ho to pinangan to sasamaanen a paloma ko ^edid mikeco. O roma sato a sowal pakayni i maciwciw no ’Amis, iraay ko sowal to felac mala ciyakay sanay a sowal; itiya ho, ira ko cecay a fa’inayan a wawa ci Chiyaudai ko nganagn nira, to romi’ami’ad deng minokaay aca ko demak nira. O sapilileng nira to ’acucul o kaeled, caho caho malaheci to nira a mikalkal ko kakahaday a omah. Paloma to ciyak ato ’awoel, marohem koya ciyak ato mi’ikes to ko ’awoel i, masadak nai ciyak ko felac, masadak aca nai ’awoel ko diyaong, saka o tada ci hafayay cingra i niyaro. Caho caho mapoyapoy ko fafahi mahofuc sa o ’oner ko wawa.

 Pi’arawan to lakaw 

尹建中，1994，《臺灣山胞各族傳統神話故事與傳說文獻編纂研究》。臺北：內政部。

行政院原住民族委員會，1999，《臺灣南島民族起源神話與傳說比較研究》。臺北：行政院原住民族委員會。
Kasasiwasiw:Palidaw 'Amis